《濯足瀑下》
宋代·蒲寿宬

石峡轰轰作雷吼，白虹飞趋电光走。
老蛟搅起阴壑藏，电雪当空射琼玖。
禅僧倚锡疑欲飞，儿童惊呼不停口。
山夫伸足承下沫，阴风凛凛生毛发。
雨飞如箭任不知，旁人休猜铁为骨。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。